en da en sv da de da da cs da da da da nb nb da da da it da da da en nb da da da da nb nb da da da da da da en da da da da da nb nb da en da da da en tr en da en nb sv en da da da nb nb en da da da da da da da da da nb nb nb da da en da da nb en sv de nl da da da de da ca da de da da da da en da da da cs da cs da da da cs da de cs da da de de cs cs cs da de de da da da da cs da cs cs cs de da cs sv da da da cs da de cs da cs da da en en en da da da en da da sv en da da da sv da da da da da da sv da da en da da da cs da da cs cs cs da da cs cs da da da cs de da cs da cs da da cs cs da da da cs da da en da uk da
Book me up, Scotty!: november 2017
torsdag den 30. november 2017
Sidste chance for at vinde en tidlig julegave
Jeg trækker en vinder af denne perle senere i dag. Se hvordan du deltager her. OG hvis du bare er vild med jul og julegaver, kan du læse mere om Scottys julekalender 2017 lige her.
Indsendt af Maria kl. 07.18 Ingen kommentarer:
Send med mailBlog om dette!Del via TwitterDel via FacebookDel på Pinterest
tirsdag den 28. november 2017
Boganmeldelse: Blækhat af Sissel Jo-Gazan
[Sponsoreret] Jeg fik tilsendt et eksemplar af forlaget, men Blækhat kan købes på Saxo til DKK 209,- lige her.
Jeg ved nærmest ikke, hvor jeg skal starte resumeet af Blækhat. Den 541 siders roman er på én gang et mysterie, historien om venskaber, udviklingen fra barn til voksen, tab af uskyld, en bid af danmarkshistoriens skelsættende begivenheder og en fuckfinger til konventionelle forestillinger om familie, parforhold og venskaber. Og så har jeg slet ikke fået nævnt videnskaben og politiske magtkampe. Det er med at holde tungen lige i munden, når man læser Blækhat.
Bogen holdt mig fanget fra side et. En kvinde falder om i en lægepraksis med døden til følge, og man finder ud af, at hun har været for udsat for en giftig svamp. Hungrende efter mere, bliver jeg sendt tilbage i tiden og befinder mig pludselig i Aarhus hos Rosa, hendes mor Helle og hendes slags-far, Krudt. Rosa vokser op i 80’erne og er barn af en frisindet mor, som er en politisk engageret antikapitalist og banebrydende forsker i svampe. Rosa er bedste venner med Sevim, og de to er henholdsvis tingfinder og samler, hvilket skal vise sig at få stor betydning i deres voksne liv. Deres venskab udsættes for mange prøvelser, og flere gange er det ved at gå tabt, men passionen for streetart bliver det, der holder dem sammen. Rosa baserer sin tilværelse på interessen for streetart og som voksen forsker hun i og skriver ph.d. om den internationale kunstner Blækhat. Trods hendes apolitiske sind, befinder hun sig alligevel i den ene politiske magtkamp efter den anden.
Jeg tror aldrig jeg har haft så svært ved at genfortælle en roman, som det er tilfældet med Blækhat. Desværre er mine kvaler med at skulle genfortælle et rigtig godt symbol på min læseoplevelse, som var mindst lige så forvirrende. Som jeg indledningsvis skrev, formår Sissel Jo-Gazan at fange sin læser fra side et, og historien om Rosa og Sevims barndom og venskab holdt mig også opslugt et langt stykke hen ad vejen. Men så sker der altså noget – måske sker der bare for meget. Pludselig er jeg i Berlin, det indledende svampemysterie er efterhånden så langt væk, at det næsten forekommer mig ligegyldigt. Langsomt får fortællingen en duft af slægtsroman. Nazister, RAF og Det Tyske Rige bliver en væsentlig del af Rosas historie, og pludselig er der bare så meget, jeg skal holde styr på, at jeg mister lysten til at fortsætte. De sidste 100 sider må jeg tvinge mig igennem, og jeg oplevede en stigende irritation over, at det indledningsvise mysterium med kvinden i lægepraksissen er forsvundet som dug for solen. Mysteriet løses selvfølgelig på de afsluttende sider, men der er egentlig ikke brug for læseren i opklaringsarbejdet, da det serveres på et sølvfad af kyndige læger og politifolk. Det er så brandærgerligt, at der sker så meget på én gang, for i virkeligheden byder forfatteren på solide fortællinger, spændende og velbeskrevne miljøer og lækkert sprog, men for mig druknede det hele i alt for mange fortællinger som gik i forskellige retninger.
Afslutningsvis må jeg understrege, at jeg altså absolut ikke fraråder nogen at læse bogen (det kunne jeg i virkeligheden aldrig finde på, da jeg tror på, der er en læser til enhver bog). Min læseoplevelse ser ud til skille sig ud fra mængden; bogen har modtaget rækker af rosende ord fra både de store mediehuse og bogbloggere, men jeg deler bare ikke begejstringen – i hvert fald ikke efter at have passeret første halvdel. De tre kaffekopper gives derfor for første halvdel af bogen, hvor Sissel Jo-Gazan havde mig i sin hule hånd.
Indsendt af Maria kl. 07.10 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Anmeldelser, Dansk litteratur, Tre kaffekopper
søndag den 26. november 2017
“Det er ikke let at leve og samtidig være sig selv, men det kan lade sig gøre”
fra Frihed af Anja Andersen
Udvalgt af Inge fra Hverdagens Baggård.
Alle der har lyst til at byde ind med kommende søndagscitater kan skrive på bookmeupscotty@gmail.com, hvor det tydeligt skal fremgå:
Hvad citatet er (“citat”)
Hvor citatet er fra (bog og forfatter)
Evt. navn og link til blog
Indsendt af Maria kl. 09.00 Ingen kommentarer:
Send med mailBlog om dette!Del via TwitterDel via FacebookDel på Pinterest
Som nogle af jer måske ved, er jeg den største juleelsker! Jeg elsker pynten, jeg elsker lækkerierne, jeg elsker at se julekalender, jeg elsker samværet med familie, og jeg elsker hele stemningen og magien i december måned. Jeg er ikke specielt materialistisk (lige med undtagelse af, når det kommer til bøger – så vil jeg eje dem alle!), men alligevel elsker jeg alle former for julekalendere og pakkekalendere. I årenes løb har jeg hjulpet julemanden med at finde vej til min bror, min mor, min kæreste, min mormor og sikkert mange flere, og i år er turen kommet til jer!
Jeg er så hamrende glad for og taknemlig over at have mulighed for at skabe lidt magi og julestemning både her på bloggen og ovre på min instagramprofil med hjælp fra søde nissefolk. Hver dag sættes en ny bog på højkant, så sørg for at klikke ind dagligt og deltag i lodtrækningen både her og på Instagram. Hvem ved, måske er der dage med mere en én bog på højkant? Nogen fylder for eksempel 30 år den 11. december, men det er jo ikke til at vide, om julemanden husker det. Hvad der derimod ikke kan være tvivl om er, at der bag enhver julemand, gemmer sig et hold af arbejdsomme nisser, og derfor skal der selvfølgelig lyde en stor og dybfølt tak til alle de søde nisser fra forlagene:
♡               Lindhardt og Ringhof
I kan roligt glæde jer, nisserne har gjort bunkevis af lækre sager klar, og det hele går selvfølgelig løs fredag d. 1. december.
Hvis du vil være sikker på ikke at gå glip af julekalenderen, så følg mig på Bloglovin' eller pr. mail, så den daglige påmindelse kommer dumpende i indbakken. Begge dele er lige ude i højre side. →
Rigtig glædelig jul, må den blive fyldt med bøger og gode læseoplevelser!
Indsendt af Maria kl. 08.00 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Giveaway, Jul, Julekalender, Konkurrencer, Scottys julekalender
fredag den 24. november 2017
OM EN MÅNED ER DET JUL-GIVEAWAY!
Jeg har ikke lagt skjule på, at jeg er en kæmpe juletosse, og derfor er det også kun på sin plads at fejre, at der kun er en måned til jul med en lille konkurrence. Det viser sig, at jeg ikke er den eneste juletosse, og mine medtosser fra Klim har sponsoreret et eksemplar af New York Times-bestselleren Manhattan Beach af Jennifer Egan, som udkom på dansk i går.
Forlagets beskrivelse af bogen:
Manhattan Beach er en betagende udforskning af en afgørende periode i USA’s og verdens historie, med en thrillers sugende og sortstemte spænding. Bogen er Egans første historiske roman og hendes første udgivelse, siden hun tog den læsende verden med storm med den prisvindende Tæskeholdet banker på.
For at vinde den lækre præmie, skal du:
♡ Fortælle i kommentarfeltet herunder, om der er bøger på din ønskeliste i år (fortæl også gerne hvilke, måske kan vi inspirere hinanden)
Husk at skrive din mailadresse, så jeg kan komme i kontakt med dig, hvis du bliver den heldige vinder. Konkurrencen kører både her og på Instagram. Det er tilladt at deltage begge steder. Jeg trækker en vinder d. 30. November.
Held og lykke og rigtig glædelig (for)jul! J
Indsendt af Maria kl. 07.00 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Giveaway, Jul, Konkurrencer
Nyere indlæg Ældre indlæg Start
Abonner på: Indlæg (Atom)
På Book me up, Scotty! blogger jeg løs om bøger og kultur. Du finder flest boganmeldelser, men også anbefalinger og tanker om kulturliv og litteraturens verden. Jeg elsker at tale om de bøger, jeg læser, så efterlad gerne en kommentar, hvis du har noget på hjerte. God fornøjelse!
Litterære arrangementer og bogevents
Sidste chance for at vinde en tidlig julegave
Boganmeldelse: Blækhat af Sissel Jo-Gazan
OM EN MÅNED ER DET JUL-GIVEAWAY!
Boganmeldelse: Livet i Mumidalen af Frank Cottrell...
Boganmeldelse: Verdens Rigeste Mand af Chr. Winther
Boganmeldelse: Jul i andre lande af Sofie Maria Brand
Oliver Twist på Odense Teater
6 gode grunde til at læse højt
Børn af Bøger: Sune de Souza Schmidt-Madsen, forfa...
Boganmeldelse: Dig og mig og Zlatan af Jonas Klein...
Tak for jeres stemmer til Danish Book Blog Award
Maria Helleberg på Litteraturmaskinen i Odense
Boganmeldelse: Victoria af Daisy Goodwin
Vinderen af "Læs hele livet-konkurrencen"
TBR-tag (To be read)
Boganmeldelse: Julekalenderen - En vinterbaders no...
Få 60 dages gratis streaming, når du benytter koden BookmeupStream
Rejser tema. Leveret af Blogger.